Vra dr. Jani: Die liggie aan die einde van die tonnel is nou af . . . | Netwerk24
Vra dr. Jani: Die liggie aan die einde van die tonnel is nou af . . .
Danie Theron van Trompsburg skryf:
Ek droom gisteraand ek neem deel aan die Amerikaanse vasvraprogram Jeopardy.
Die eerste vraag, in hul vreemde styl, is: “Hy het die wenpunte vir die Springbokke aangeteken in die Wêreldbekereindstryd in 1995.”
Ek antwoord: “Wie is Joel Stran­sky?”
Tweede vraag: “Die geboortenaam van hierdie sanger was Farrokh Bulsara.”
Ek sê: “Wie is Freddie Mercury?”
Derde vraag: “Die begrip is absoluut onbekwaam.”
Ek waag: “Wat is die ANC?”
Toe skrik ek wakker en tas na die bedlampie op my bedkassie, maar onthou my bedkassie is gesteel en die bedlampie werk nie, want dis beurtkrag.
Wat nóg, dr. Jani?
Dr. Jani antwoord:
So f*** all that
We’ve go to get on with these . . .
Toegegee: Party van Pink Floyd se ou liedjies is darem vrek prekerig.
Danie, dit klink of jy teleurgestel is.
My vriend Fanie kuier gister by my. Fanie is iemand wat ’n mens sou beskryf as “die stil, eenkant­tipe” – soos wat die bure van ’n reeksmoordenaar altyd later grootoog aan die media vertel.
Fanie is ’n internasionale kenner op die gebied van teleurstelling.
Kom ons sê maar net: Baie min dinge werk ooit vir hom uit.
Maar hy bly blymoedig, kan jy dit glo. (Hy sê die beste gevolg van al sy teëspoed is dat niks hom meer verbaas nie.)
Fanie se lewensleuse is ’n liedjie wat Monty Python gesing het.
Sterkte. En groetnis!
Meer oor: Vra Dr. Jani
Vra dr. Jani: Wat doen ’n mens as die lied in jou hart aanstoot gee?
Vra dr. Jani: As kollegas en komplekse rugbyreëls jou hoofpyn gee
Vra dr. Jani: Wat gebeur nadat Hugo die polisie gebel het?